open-index/open-wikipedia-markdown huggingface dataset:
Artenara

**Artenara** () – miestelis ir savivaldybė Ispanijoje, Kanaruose, Gran Kanarijos salos vidurio vakarinėje dalyje, 24 km į pietvakarius nuo Las Palmaso, kalnuose, 1270 m aukštyje. Keliai į Valjeseką, Aldea de San Nikolasą, Techedą. Verčiamasi turizmu, žemės ūkiu (daugiausia bulvių, vynuogių, citrusų auginimu).

Yra Šv. Motiejaus bažnyčia, Kasas Kuevas etnografinis muziejus, tradicinės architektūros pastatų. Artenaros apylinkėse gausu gamtos ir archeologinių paminklų: Risko Kaido urvų kompleksas (pasaulio paveldo objektas), Akuso, Tirmos urvų kompleksai, Tamadabos gamtos parkas ir kt.

## Istorija
Vietovardis greičiausiai kanarietiškos kilmės, sietas su berberų kalbų žodžiais *tanari* „šalis, žemė“, *tenere/tinâriwîn* „lyguma“ arba *ananar/inûnâr* „skrynia“. Sandas *ar-* čia traktuojamas kaip artikelis.

## Savivaldybė
Artenaros savivaldybė užima 66,4 km² plotą, 2023 m. gyveno 1036 gyventojai. Tai rečiausiai gyvenama Gran Kanarijos savivaldybė.

Be Artenaros miestelio į savivaldybę patenka šios didesnės gyvenvietės (gyventojų skaičius 2023 m.):

* Las Kuevasas (161)
* Las Arbechasas (138)
* Lugarechosas (99)
* Kandelarija (73)

## Galerija

Iglesiaartenara.JPG|Artenaros bažnyčia
Cave houses - Artenara - 01.jpg|Namai urvuose Kasas Kuevaso muziejuje


## Šaltiniai
La Aldea de San Nikolasas

**La Aldea de San Nikolasas** () arba tiesiog **La Aldea** ( 'ūkis, viensėdis') – miestelis ir savivaldybė Ispanijoje, Kanaruose, Gran Kanarijos salos vakarinėje dalyje, 38 km į pietvakarius nuo Las Palmaso, pakalnių slėnyje, 33 m aukštyje. Keliai į Agaetę, Artenarą, Maspalomasą. Verčiamasi turizmu, žemės ūkiu (daugiausia bulvių, pomidorų, citrusų auginimu).

Yra Šv. Mikalojaus bažnyčia, tradicinės architektūros pastatai. Apylinkėse yra archeologinių urvų, vėjo ir vandens malūnų. Į šiaurę nuo Aldėjos prasideda Tamadabos gamtos parkas, pietryčiuose – Inagvos gamtos rezervatas.

## Istorija
1957–2005 m. gyvenvietės oficialus pavadinimas buvo **La Aldea de San Nikolas de Tolentinas** (*La Aldea de San Nicolás de Tolentino*).

## Savivaldybė
La Aldea de San Nikolaso savivaldybė užima 123,7 km² plotą, 2023 m. gyveno 7523 gyventojai.

Be La Aldea de San Nikolaso miestelio į savivaldybę patenka šios didesnės gyvenvietės (gyventojų skaičius 2023 m.):

* Los Espinosas (962)
* Tasartė (505)
* La Kardonera (466)
* Los Molinosas (279)
* Mederosas (250)
* El Hojas (246)
* El Piniljas (222)
* Molino de Agva (200)

## Galerija

Kirche La Aldea de San Nicolás.jpg|Šv. Mykolo bažnyčia


## Šaltiniai
Černigovo mūšis

**Černigovo mūšis** – 1203 m. įvykęs susidūrimas tarp Lietuvos Didžiosios Kunigaikštystės ir Černigovo žemės (tuo metu priklausiusios Kijevo Rusiai) karinių pajėgų, laikomas pirmuoju dokumentuotu mūšiu, kuriame dalyvavo lietuvių pajėgos.

Mūšyje Černigovo kunigaikščių Olegovičių pajėgos įveikė lietuvius, kurių žuvę 1 700.

Jonas Dlugošas šiam mūšiui skirtą skyrelį (priskirtą prie 1205 m. įvykių) pavadino „Lietuvių vardo pirmas išgirdimas“ (lot. *Lithuanorum nominis prima auditio*) ir teigė, kad „tada taip pat pirmą kartą išgirstas lietuvių genties vardas, kuris iki tos dienos buvo nežinomas“. Pasakojimą apie jį XVI a. išplėtojo Motiejus Strijkovskis, lokalizavęs jį „Slonimo laukuose" (lenk. „*w Słomińskich ploach*“). Ši lokalizacija ir mūšio detalės, nors, kai kurių istorikų manymu, ir galėtų būti paremta kokiu nors neiškilusiu šaltiniu, pasitikėjimo nekelia. Tomas Baranauskas pažymi, kad Strijkovskis apskritai yra žinomas kaip mėgstantis sukurti mūšių detales, be to jo pasakojimas prieštarauja ankstesniam Jono Dlugošo pasakojimui: pagal Dlugošą, mūšis įvyko Olegovičiams pastojus kelią įsiveržusiems lietuviams, pagal Stryjkovskį – šiems lietuvius vejantis. Todėl mūšį reikėtų vadinti Černigovo vardu pagal tikėtiną apytikslę lokalizaciją Černigovo žemėje.

Šis mūšis lemtingų pasekmių neturėjo, tačiau jis turi simbolinę reikšmę kaip Lietuvos mūšių istorijos atskaitos taškas. Nors istorijoje užfiksuoti ir ankstesni lietuvių susirėmimai su priešais, tačiau dėl nedidelės apimties T. Baranauskas siūlo jų nevadinti „mūšiais". Mažesnių, mūšiais nelaikytinų, susidūrimų pavyzdžiais nurodomi 1200 m. prie Lovatės upės (Černianuose) Naugardo žemėje įvykusios kautynės, kuriose žuvo 80 lietuvių ir 15 naugardiečių, „Sakmėje apie Igorio žygį“ minima vieno iš Polocko kunigaikščių Iziaslavo Vasilkovičiaus žūtis susidūrus su lietuviais jų 1183 m. žygio į Pskovą metu, susidūrimas buvo tarp vyskupo Bertoldo ir lietuvių prie Kuoknesės 1198 m., kur „Eiliuotosios Livonijos kronikos“ teigimu žuvo 300 krikščionių ir krikščionybę priėmęs lyvių vadas Kaupas, ar 1131 m. lietuvių susidūrimas su žygį į Lietuvą surengusio Kijevo kunigaikščio Mstislavo kariuomene, kai lietuviai sumušė nuo pagrindinių pajėgų atsilikusį kijeviečių dalinį. Kokio dydžio tai buvo mūšis ar susirėmimas, vis dėlto sunku nustatyti – faktas, kad lietuviai nestojo į mūšį su pagrindinėmis pajėgomis, o iš pasalų puolė tik jų dalį, rodo, kad didelėmis pajėgomis lietuviai nedisponavo.

## Šaltiniai

* (LT) Baranauskas, Tomas. Mūšiai viduramžių Lietuvos istorijoje, LITUANISTICA. 2020. T. 66. Nr. 3(121).
* (LO) Dlugosius, Ioannes. *Annales seu Cronicae incliti Regni Poloniae*. Varsaviae: Państ. Wydaw. Naukowe, 1973, lib. 5–6.
* (RU) *Новгородская первая летопись старшего и младшего изводов*. Под ред. и с предисл. А. Н. Насонова. Москва; Ленинград: Издательцтво Академии Наук СССР, 1950.
* (LT) Raulinaitis , Zigmas. *Lietuvos raiteliai*. Kn. 1: Kunigaikščių sąjunga. Brooklyn: Karys, 1985.
* (PL) Stryjkowski, Maciej. *Kronika polska, litewska, żmódzka i wszystkiéj Rusi*. T. 1. Warszawa: Gustaw Leon Glücksberg, 1846.

## Išnašos
Moganas

**Moganas** () – miestelis ir savivaldybė Ispanijoje, Kanaruose, Gran Kanarijos salos pietvakarinėje dalyje, 40 km į pietvakarius nuo Las Palmaso, 8 km nuo vandenyno kranto, 253 m aukštyje. Keliai į La Aldea de San Nikolasą, Maspalomasą. Verčiamasi turizmu, žemės ūkiu (daugiausia bulvių, pomidorų, citrusų auginimu).

Yra Šv. Antano Paduviečio bažnyčia, tradicinės architektūros pastatai. Apylinkėse yra Kemado vėjo malūnas, vaizdingi kalnų kraštovaizdžiai, archeologiniai paminklai.

## Istorija
1814 m. Moganas tapo parapijos, 1815 m. – savivaldybės centru.

## Savivaldybė
Mogano savivaldybė užima 171,4 km² plotą, 2023 m. gyveno 20 938 gyventojai.

Be Mogano miestelio į savivaldybę patenka šios didesnės gyvenvietės (gyventojų skaičius 2023 m.):

* Kornisa del Suroestė (5648)
* Puerto Rikas (4008)
* Argineginas (2224)
* Kortadores del Puerto Rikas (1268)
* Plaja de Moganas (699)
* La Plaja del Tauras (672)
* Kanarijosas (500)
* Los Ljanosas (403)

## Šaltiniai
Gabrielė Vasilenko

**Gabrielė Vasilenko** (g. 2005 m. spalio 8 d.) – Lietuvos futbolininkė, vartininkė. Atstovavo Lietuvos jaunimo rinktinėms.

## Karjera
2020 m. atstovavo FK Vilnius. Žaidė moterų Pirmos lygos pirmenybėse, atstovavo klubui jaunių pirmenybėse ir moterų regioninėje lygoje.

2021 m. FK Vilnius pateko į moterų A lygą, tačiau futbolininkė rungtyniavo dublerių ekipoje.

2023 m. gegužės 27 d. debiutavo moterų A lygos rungtynėse prieš „Utenos Utenį“. Vilnietės palaužė varžoves rezultatu 3-1.

### 2024 m.
2024 m. kovo 5 d. paskelbta, kad atstovaus „Gintros“ klubui.

## Statistika
; A lygos statistika

Spalvų reikšmės:
:  rungtyniavo moterų A lygoje;

## Pasiekimai
;  **su [[FC Gintra]]:**
* **Čempionė (2):** 2024, 2025

## Rinktinės
Kitados atstovavo Lietuvos WU-19 rinktinei.

2025 m. balandžio 4 d. pakviesta į Lietuvos moterų nacionalinę rinktinę, kai lietuvės žaidė prieš Azerbaidžaną. UEFA moterų Tautų lygos turnyro rungtynėse pirmąjį įvartį 20 minutę pelnė Esra Manya, o 55 minutę pasižymėjo Nigar Mirzəliyeva. Azerbaidžano futbolininkės nugalėjo lietuvaites rezultatu 2-0. Vartus gynė Meda Šeškutė, o Gabrielė Vasilenko liko tarp atsarginių.

## Išnašos

## Nuorodos
* [ SOCCERWAY]
* lietuvosfutbolas.lt
* [ UEFA svetainė]
* Globalsportsarchive
* [ fkgintra.lt svetainė]
FM-Klaipėda

**Klaipėdos futbolo klubas „FM-Klaipėda“** – Lietuvos futbolo klubas iš Klaipėdos.

## Istorija

Komanda 2022 m. sezone rungtyniavo LFF III lygos zonoje. Po 13 turų pirmavo lygoje, tačiau vieninteliai konkurentai Neptūnas B turėjo atkeltas rungtynes atsargoje. Paskutiniame ture su pastarąja dublerių ekipa sužaidė lygiosiomis 1–1 ir užbaigė antroje pozicijoje, nusileisdami vienu tašku.

„FM-Klaipėdai“ atstovavo Lukas Grinkevičius, Liutauras Tarasovas, Andrius Jokšas, Arnas Lukšas, Simonas Zabitis, Robertas Poškus, Erikas Kirjanovas, Deividas Dailidėnas, Matas Ambrazaitis, Oskaras Lubys, Gedas Gustys, Markas Šigajevas, Povilas Šalčius, Matas Skruibys.

Buvo įtraukti į 2023 m. LFF III lygos dalyvių sąrašą, tačiau iš lygos pasitraukė prieš sezono startą.

## Nuorodos

* FM-Klaipėda
* Lietuvos Futbolas
Antanas Kurilavičius

**Antanas Kurilavičius** (, , , *Kurilovičius*, *Kurlavičius*, 1876 m. liepos 1 d. Dube – 1954 m. birželio 11 d. Gardine) – kunigas ir visuomenės veikėjas.

## Biografija
Gimė 1876 m. Dube (Ratnyčios parapijoje) Martyno ir Barboros Kurilovičių šeimoje. 1895 m. pirmą kartą bandė stoti, o nuo 1896 m. studijavo Vilniaus kunigų seminarijoje. 1900 m. įšventintas į kunigus, dirbo Šnipiškėse vikaru Šv. Rapolo bažnyčioje, kurioje iki 1904 m. atliko kapitalinį remontą. 1906 m. vyskupo sprendimu buvo išsiųstas studijuoti teologijos ir filosofijos į Katalikiškąjį institutą Paryžiuje (*Institut catholique de Paris*). Apgynęs darbą „Tautų teisė karo metu moraliniu požiūriu“ gavo scholastinės filosofijos magistro vardą.

1909 m. tapo parapijos kunigu Senuosiuose Trakuose, nuo 1910 m. kovo mėn. ėjo Gardino Šv. Kryžiaus atradimo (bernardinų) parapijos klebono pareigas. Tuo pat metu ėjo prefekto pareigas Gardino vidurinėse mokyklose, ilgus metus buvo Gardino miesto tarybos pirmininku, Gardino Bernardinų mokyklos direktoriumi.

1939 m. A. Kurlavičius paskirtas Vilniaus katedros kapitulos garbės kanauninku.

Antrojo pasaulinio karo metu Vilniaus arkivyskupijos arkivyskupui Romualdui Jałbrzykowskiui pasitraukus į Balstogę, čia įkurtas arkivyskupijos administracijos centras. Arkivyskupas rezidavimo Balstogėje metu Lietuvoje ir Baltarusijoje generalvikarais paskyrė: Vilniuje – arkivyskupą Mečislovą Reinį, Gardine – kunigą A. Kurilavičių, Lydoje – kunigą Hipolitą Bojaruniec, Gluboke – kunigą Antonijų Zienkevičių.

1942 m. su kitais Vilniaus arkivyskupijos kunigais areštuotas hitlerininkų, į laisvę paleistas po kelių mėnesių.

Po karo ėmėsi apgriautos Gardino Šv. Kryžiaus atradimo bažnyčios rekonstrukcijos. Buvo kviečiamas išvykti į Lenkiją, bet iki gyvenimo pabaigos liko gyventi Gardine.

Mirė 1954 m. birželio 18 d. Gardine (Baltarusija), palaidotas šeimos kape Ratnyčioje (dab. Druskininkai).

## Šaltiniai
Chorągiew Swobody

***Chorągiew Swobody*** (iš lenkų k. „Laisvės vėliava“) – laikraštis lenkų kalba, leistas Vilniuje 1863 m. sausio 1 – birželio 8 dienomis, per 1863–1864 m. sukilimą. Išėjo 3 numeriai. Pirmieji du numeriai (leisti Lietuvos provincijos komiteto) išėjo vadovaujant K. Kalinauskui. Paskutinį išleido baltųjų politinės grupuotės kontroliuojamas Lietuvos provincijų valdymo skyrius.

## Šaltiniai
Maspalomasas

**Maspalomasas** () – kurortas Ispanijoje, Kanaruose, Gran Kanarijos salos pačiuose pietuose, Atlanto vandenyno pakrantėje, San Bartolomė de Tirachanos savivaldybėje. Iki Maspalomaso ateina greitkelis GC-1, jungiantis su Las Palmaso miestu ir Gran Kanarijos oro uostu, taip pat keliai į Puerto Moganą, San Bartolomė de Tirachaną.

Administraciškai Maspalomasą sudaro keletas į aglomeraciją susijungusių kurortinių gyvenviečių: Plaja de Inglesas, San Fernandas, Sonelandas, San Agustinas, Kampo Internasjonalis, El Tableras, Kampo de Golfas, Melonerasas.

Maspalomase yra keletas paplūdimių (didžiausi – Maspalomaso ir Anglų), du golfo aikštynai (Maspalomaso, Lopesan Meloneraso), Maspalomaso kopų masyvas, švyturys, kongresų rūmai, botanikos sodas, daug viešbučių, sanatorijų, prekybos centrų. Kurorte veikia kelios bažnyčios, Plaja de Ingleso mečetė. Į šiaurę nuo Maspalomoso iškilęs Amurgos kalnų masyvas su termofiliniais miškais.

## Istorija
Maspalomasas arba Maspaloma šaltiniuose minimi nuo XVI–XVI a.

Iki XX a. vid. Maspalomasas buvo nedidelė gyvenvietė – jos židinys išlikęs apie Šv. Ferdinando bažnyčią dabartiniame San Fernande. Kurortas pradėtas plėtoti nuo 1960 m.


GC Faro de Maspalomas R05.jpg|Švyturys
Female roundness.JPG|Maspalomaso kopos
SP-GC-maspalomas-bot-garten.jpg|Botanikos sodas
Playa del Ingles.jpg|Anglų palpūdimys (Plaja de Ingleso kvartalas)


## Šaltiniai
Trostnos mūšis

**Trostnos mūšis** – 1368 m. lapkričio 21 d. įvykęs karinis susidūrimas tarp Lietuvos didžiosios kunigaikštystės ir Maskvos didžiosios kunigaikštystės kariuomenių, 1368-1372 m. LDK-Maskvos karo, Pirmojo Algirdo žygio į Maskvą dalis.

Lietuvos valdovų Algirdo ir Kęstučio vadovaujamai kariuomenei, taip pat Tverės kunigaikščio Mykolo ir Smolensko kunigaikštystės pulkams žygiavusiems su keršto žygiu į Maskvą, ties Trostnos upeliu (greičiausiai į pietus nuo Maskvos) kelią pastojo paskubomis surinkta nedidelė Maskvos kariuomenė (sargybos pulkas), vadovaujama karvedžių Dmitrijaus Minino ir Akinfo Fiodorovičiaus Šubos.

Mūšyje jungtinės pajėgos, metraščių teigimu, „sumušė didžiojo kunigaikščio sargybos pulką, Maskvos šauktinius (rus. *заставу*) ir šalies kunigaikščius, valdovus ir bojarus. Tai įvyko rudenį per Pilypo pasninką, lapkričio 21-ąją dieną, antradienį per Švenčiausiosios Dievo Motinos apsireiškimą“.

Abu Maskvos karvedžiai ir daugelis bajorų žuvo.

Aleksandro Belo žodžiais tariant, „pergalė Trostnos mūšyje atvėrė Algirdui kelią į Maskvą, kurios 3 dienų apgultis vis dėlto buvo nesėkminga“. Trostnos mūšis tapo pirmuoju, kuriame dalyvavo Vytautas Kęstutaitis.

Yra keletas nuomonių apie tai, kur Algirdo kariuomenė susitiko su Maskvos pulkais. Labiausiai paplitęs požiūris mūšio vietą lokalizuoja prie Trostenkos (*Trostni*) upės, įtekančios į Trostenkos (*Trostianae, Trostna*) ežerą. Taip pat galima vietovė ieškotina ruože tarp Obalensko ir Tarutyno (prie Naro upės) *Trostye (Trostie)* kaimo prie Aložio upės ir bevardžių jos intakų arba Trasnos upės žiotyse prie vadinamųjų Narskio tvenkinių.

## Šaltiniai

* (LT) Baranauskas, Tomas. Mūšiai viduramžių Lietuvos istorijoje, LITUANISTICA. 2020. T. 66. Nr. 3(121).
* (BY) Белы, Алесь. Тросненская бітва 1368. *Вялікае Княства Літоўскае: энцыклапедыя ў двух тамах*. Т. 2. Мінск: Беларуская энцыклапедыя, 2006.
* (BY) Цемушаў, Віктар. Тросненская бітва і паўднёва-заходняя мяжа Вялікага Княства Маскоўскага ў 1368 г., Галоўная » 2006 Т.13 Сш. 2 »
* (RU) Русские летописи. Т. 6. Рязань, 2000.
* (RU) Рогожский летописец. *Полное собрание русских летописей*. Т. 15, вып. 1. Петроград, 1922.
* (RU) Хоруженко, Олег. Первая Литовщина в летописной статье 1368 г. *Istorijos šaltinių tyrimai*, 2009, t. 2

## Išnašos
Laney Peabody

**Elena Ana Leinė Pybodi** (; g. 2001 m. birželio 12 d.) – amerikiečių futbolininkė, gynėja. Žaidė Lietuvoje, atstovavo Šiaulių „Gintros“ klubui.

## Karjera
Gimė ir užaugo JAV. Studijavo Kempbelo universitete. Atstovavo futbolo komandai. 

### [[FC Gintra]]
2024 m. kovo 12 d. „Gintros“ klubas oficialiai pristatė naujokę.

2024 m. kovo 16 d. debiutavo moterų A lygos rungtynėse prieš FK Transinvest. Šiaulietės nugalėjo varžoves rezultatu 2-0.

2024 m. balandžio 27 d. pelnė pirmąjį savo įvartį moterų A lygos rungtynėse prieš Gargždų „Bangą“. Šiaulietės sutriuškino varžoves rezultatu 5-0.

2024 m. birželio 16 d. pelnė įvartį Baltijos taurės turnyro rungtynėse prieš „Liepojos“ komandą.

## Statistika
; A lygos statistika

Spalvų reikšmės:
:  Ekipa žaidė A lygoje;

## Šaltiniai

## Nuorodos
* gintra.lt  (Apie žaidėją)
* lietuvosfutbolas.lt
Puerto de Moganas

**Puerto de Moganas** () – kurortas Ispanijoje, Kanaruose, Gran Kanarijos salos pietvakariuose, Atlanto vandenyno pakrantėje, Mogano savivaldybėje. Iki gyvenvietės ateina greitkelis GC-1 iš Las Palmaso, atsišakoja kelias į Moganą. Yra uostas (švartuojasi jachtos, žvejybiniai laivai).

Administraciškai Puerto de Moganas sudarytas iš dviejų gyvenviečių – Plaja de Mogano (699 gyventojai, 2023 m.) ir Lomokiebrės (403 gyventojai).

Yra 3 nedideli paplūdimiai, švyturys, bažnyčia, kultūros namai. Rytiniame pakraštyje yra keletas archeologinių kompleksų (Lomo de los Gatoso, Siete Eskinaso, La Puntiljos, Las Krusesitaso).

## Istorija
Kurortas šalia žvejų kaimelio pradėtas kurti XX a. devintajame dešimtmetyje.


Puerto de Mogán in Gran Canaria, Spain (52757651181).jpg|Krantinė
Puerto Mogan IMG 3763.jpg|Miestelio gatvė
Puerto Mogan NZ7 0339 (49434313711).jpg|Miestelio gatvė
Punta del Castillete (5).jpg|Punta del Kastiljetės švyturys


## Šaltiniai
Kaltinėnų mūšis

**Kaltinėnų mūšis** – 1375  m. liepos  mėn. prie upės tarp Vaikių (prie Viduklės) ir Kaltinėnų vykusios kautynės tarp žemaičių ir Ragainės komtūro Gerhardo Baldės vadovaujamų plėšikavimo žygį vykdžiusių kryžiuočių pajėgų.

Ordino pajėgas sudarė Ragainės konvento (pilies įgulos) kariai ir 300 didžiojo maršalo vyrų. Juos, grįžtančius iš plėšikavimo žygio, pasivijo žemaičių pajėgos. Žemaičių pajėgų vado vardas nežinomas

Mūšyje žuvo pats Ragainės komtūras Gerhardas ir 11 Ordino riterių, 48 kiti kariai. Į žemaičių nelaisvę pateko vienas Ordino riteris, kuris vėliau buvo paaukotas dievams. Duomenų apie žemaičių pajėgų dydį ir nuostolius nėra.

Kaltinėnų mūšis – vidutinio dydžio kautynės, vykusios intensyvių Ordino vykdytų Lietuvos puldinėjimų fone ir neturėjusios ilgalaikių pasekmių.

## Šaltiniai

* (LT) Almonaitis, Vytenis. *Vakarų Lietuva XIII–XV amžiuje: mokslinių straipsnių rinkinys*. Kaunas, 2013.
* (LT) Baranauskas, Tomas. Mūšiai viduramžių Lietuvos istorijoje, LITUANISTICA. 2020. T. 66. Nr. 3(121).
* (DE) Franciscani Thorunensis Annales Prussici (941–1410). *Scriptores rerum Prussicarum*. Leipzig, 1866, Bd. 3, p. 13–316, 398–399
* (DE) Marburg, Wigand von. Die Chronik. *Scriptores rerum Prussicarum*. Leipzig, 1863, Bd.  2, p. 429–662.
* (LT) Marburgietis, Vygandas. *Naujoji Prūsijos kronika*. Vertė R. Jasas. Vilnius: Vaga, 1999.
* (DE) Wartberge, Hermani de. Chronicon Livoniae. Herausgegeben von E. Strehlke. *Scriptores rerum Prussicarum*. Leipzig, 1863, Bd. 2, p. 9–116.

## Išnašos
Puerto Rikas (reikšmės)

**Puerto Rikas** ( – 'turtingasis uostas') gali reikšti:
* Puerto Rikas – sala ir JAV autonominė valda Karibuose;
* Puerto Rikas – kurortas Ispanijoje, Gran Kanarijoje;
* Puerto Rikas – miestas Argentinoje, Misijoneso provincijoje;
* Puerto Rikas – gyvenvietė Bolivijoje, Pando departamente;
* Puerto Rikas – miestas Kolumbijoje, Metos departamente;
* Puerto Rikas – miestas Kolumbijoje, Kaketos departamente.
Puerto Rikas (Gran Kanarija)

**Puerto Rikas** ( – 'turtingasis uostas') – kurortas Ispanijoje, Kanaruose, Gran Kanarijos salos pietvakariuose, Atlanto vandenyno pakrantėje, Mogano savivaldybėje, 12 km į šiaurės vakarus nuo Maspalomaso. Šalia gyvenvietės praeina greitkelis GC-1 iš Las Palmaso į Puerto de Moganą. Yra jachtų prieplauka ir nedidelių laivų uostas, uždaras paplūdimys, daug viešbučių, prekybos centras. Gretimame Pueblo de Tauro kurorte yra golfo aikštynai, o Plaja Amadorese – Įsimylėjėlių (*Amadores*) paplūdimys. Gyvena nemaža norvegų bendruomenė (įsteigę kolegiją, klubą, sveikatingumo centrą).

Vasarą laikosi 26–28 °C temperatūra, žiemą retai nukrinta žemiau 22 °C.

## Istorija
Kurortas šalia žvejų kaimelio pradėtas kurti XX a. septintajame dešimtmetyje.


Touristen Info Büro - panoramio.jpg|Turizmo informacijos centras
Strand von Puerto Rico.jpg|Paplūdimys
Puerto Rico EM1B0015 (25370049267).jpg|Puerto Riko paplūdimys
Puerto Rico - panoramio (1).jpg|Jachtų priepalauka


## Šaltiniai
ŽFK Karpaty

**Lvivo „Karpaty“** () – Ukrainos futbolo klubas iš Lvivo. 

## Istorija
Klubas įkurtas 2014 m. Kitados žaidė vietiniuose mėgėjų turnyruose, o nuo 2018–2019 m. sezono rungtyniavo Pirmoje lygoje. 2019–2020 m. sezone Pirmoje lygoje A grupėje pirmavo, tačiau dėl pandemijos grėsmių čempionatas buvo nutrauktas. Komanda buvo perkelta į aukščiausią lygą.

2020–2021 m. sezone rungtyniavo moterų Aukščiausioje lyge ir užėmė šeštą vietą. 2021–2022 metų sezone „liūtės“ spėjo sužaisti 10 rungtynių, tačiau dėl Rusijos invazijos čempionatas buvo nutrauktas.

## Pasiekimai
; Ukrainos čempionės (0): 
; Ukrainos taurės laimėtojos (0): 

## Sezonai

## Spalvinė gama

## Apranga
; Sportinės aprangos pokyčiai.
* Namuose žaidė tradicine apranga. 

## Taip pat skaitykite
* FK Karpaty Lʹvìv – apie klubo vyrų pagrindinę komandą

## Šaltiniai

## Nuorodos
* [ Oficiali klubo svetainė]
* [ facebook paskyra]
* SOCCERWAY
* [ FLASHSCORE]
* Globalsportsarchive
ŽFK Voschod

**Stara Majačkos „Voschod“** () – Ukrainos futbolo klubas iš Stara Majačkos. 

## Istorija
Klubas įkurtas 2016 m. 2017–2018 m. sezono rungtyniavo Pirmoje lygoje ir tapo nugalėtojomis. Komanda buvo perkelta į aukščiausią lygą.

Nuo 2018–2019 m. sezono rungtyniavo moterų Aukščiausioje lyge. Debiutantės užėmė trečią vietą. 2019–2020 m. sezone čempionatas buvo nutrauktas dėl pandemijos grėsmių. Tuo metu komanda užėmė trečią vietą. 

2020–2021 m. sezone rungtyniavo moterų Aukščiausioje lyge ir užėmė trečią vietą. 2021–2022 metų sezone komanda spėjo sužaisti 10 rungtynių, tačiau dėl Rusijos invazijos čempionatas buvo nutrauktas.

## Pasiekimai
;  Ukrainos čempionės (0): 
;  Ukrainos taurės laimėtojos (0):

## Sezonai

## Spalvinė gama

## Apranga
; Sportinės aprangos pokyčiai.
* Namuose žaidė tradicine apranga. 

## Garsesnės žaidėjos
*  Polina Jančuk, puolėja, 2020–2021 m.

## Išnašos

## Nuorodos
* [ Oficiali klubo svetainė]
* facebook paskyra
* SOCCERWAY
* [ FLASHSCORE]
* Globalsportsarchive
What Was I Made For?

**„What Was I Made For?“** – amerikiečių dainininkės Billie Eilish daina, išleista 2023 m. liepos 13 d. kaip penktasis filmo „Barbė“ garso takelio albumo singlas.

Daina buvo komerciškai sėkminga visame pasaulyje ir pasiekė pirmąją vietą Australijos, Airijos, Šveicarijos ir Jungtinės Karalystės topuose, o Jungtinėse Amerikos Valstijose užėmė 14 vietą „Billboard Hot 100“ tope. 66-uosiuose „Grammy“ apdovanojimuose singlas laimėjo metų dainos apdovanojimą. 96-ojoje „Oskarų“ teikimo ceremonijoje „What Was I Made For?“ pelnė „Oskarą“ už geriausią dainą.

## Dainų sąrašas

## Metiniai sąrašai

## Nuorodos

### Youtube

* Oficialus audio įrašas
* Oficialus vaizdo klipas

## Išnašos
Las Nieveso viršukalnė

**Las Nieveso viršukalnė** ( – 'sniegų viršukalnė') – kalnas Ispanijai priklausančiose Kanarų salose, aukščiausia Gran Kanarijos salos vieta. Aukštis – 1949 m. Tiesa, pagal naujus skaičiavimus kiek aukštesnis gali būti prie pat stūksantis Aguchereados (*Morro de la Agujereada*) kalnas (1957 m).

Iki pat Las Nieveso veda automobilių kelias, atsišakojantis nuo kelio Teldė–Krus de Techeda. Ant viršūnės stovi karinė bazė su radaru.

Kalnas patenka į Las Kumbreso saugomo kraštovaizdžio teritoriją, Riskos de Tirachanos gamtos paminklą ir Nublo kaimiškąjį parką. Šlaitai apaugę pušynais (veši kanarinė pušis – *Pinus canariensis*).

Las Nieveso viršukalnės pavadinimas atsirado XVII a., kai čia įrengta keletas ledainių, skirtų kaupti sniegą, kuris vasaromis gabentas į Las Palmasą Kanarų vyskupijos klerikams. Dabartinis pavadinimas išsirutuliojo iš senesnio *Pico de los Pozos de la Nieve* („Sniego šulinių viršukalnė“).


Pico de las Nieves 02.JPG|Radaras ant kalno
GC Pico de las Nieves3.jpg|Aikštelė ant viršukalnės
Cruz de hielo - panoramio.jpg|Apledėjęs kryžius ant kalno
Puesta del Sol desde Pico de Las Nieves, Gran Canaria, Roque Nublo y Roque Bentayga visibles.jpg|Reginys nuo Las Nieveso viršukalnės: toliau matomos Nublo ir Bentaigos uolos, tolumoje – Teidės ugnikalnis Tenerifėje


## Šaltiniai
Polina Jančuk

**Polina Jančuk** (*Поліна Олександрівна Янчук*; g. 2001 m. balandžio 25 d.) – Ukrainos futbolininkė, puolėja. Rungtyniavo Ukrainoje, Lietuvoje, Turkijoje. Kitados atstovavo Ukrainos jaunimo rinktinei, o 2023 m. pakviesta į nacionalinę rinktinę. 

## Karjera
2019 m. trumpai rungtyniavo ŽFK Pantery, 2019–2020 m. priklausė ŽFK Jatranė. 2020–2021 m. atstovavo ŽFK Voschod. 

2021–2022 m. priklausė ŽFK Šahtar Donecʹk. 2022 m. prasidėjus Rusijos ekspancijai į Ukrainą, čempionatas buvo nutrauktas.

Futbolininkė persikėlė į Lietuvą ir atstovavo MFA Žalgiris-MRU. 2022 m. balandžio 24 d. debiutavo moterų A lygos rungtynėse prieš Šiaulių „Gintrą“. 2022 m. gegužės 8 d. pelnė įvartį rungtynėse prieš Gargždų Bangą. Lietuvoje sužaidė dešimt rungtynių moterų a lygoje ir pasižymėjo keturiais įvarčiais. Teko žaisti ir puolėjos, ir saugės pozicijoje.

2022 m. vasarą grįžo į Ukrainą ir rungtyniavo ŽFK Kryvbas. 2022–2023 m. sezone pripažinta geriausia klubo žaidėja. Polina Jančuk pasiekė šalies rekordą, per sezoną įmušusi 36 įvarčius.

2023 m. rudenį pakviesta į Ukrainos studenčių nacionalinę futbolo rinktinę.

2024 m. persikėlė į Turkiją ir atstovavo Beylerbeyi SK.

2024 m. kovo 17 d. MFA Žalgiris-MRU sutriuškino FK Saned rezultatu 21-0. Šiose rungtynėse Polina Jančuk pasižymėjo pelnydama net penkis įvarčius. Pelnė pirmąjį susitikimo įvartį ir rezultatas tapo 1-0. Vėliau dar keturis kartus tiksliai nukreipė į vartus.

## Statistika
; A lygos statistika

Spalvų reikšmės:
:  Ekipa žaidė A lygoje;

## Išnašos

## Nuorodos
* SOCCERWAY
* SOCCERDONNA
* lietuvosfutbolas.lt
* [ Globalsportsarchive]
Rimantas Turskis

**Rimantas Turskis** (g. 1957 m. liepos 3 d.) – Lietuvos futbolininkas, Vilniaus „Žalgirio“ (1978–1986 m.) gynėjas, treneris.

## Biografija

Gimė Telšių rajone, vaikystę praleido Klaipėdoje, mokėsi žemės ūkio technikume. 1975–1982 m. mokėsi Vilniaus pedagoginiame institute.

Žaidė Vilniaus „Žalgirio“ meistrų komandoje, vieną sezoną praleido Maskvos „Spartak“ ekipoje. Už „Žalgirį“ iš viso sužaidė 186 rungtynes. Baigęs profesionalo karjerą žaidė Vokietijos mėgėjų lygoje, JAV.

Nuo 2001 m. dirba lektoriumi Vilniaus universiteto (VU) Sveikatos ir sporto centre, treniruoja VU futbolo rinktinę.

Iki 2012 m. buvo Vilniaus „REO“ klubo prezidentas.

## Šaltiniai
Klevečka

;Klevečka
* Rimutis Klevečka – diplomatas;
;Klevečkaitė
* Aušra Klevečkaitė – futbolininkė.

Pavardė kilusi iš Panevėžio, Smilgių apylinkių. Bandoma vesti iš žodžio  „suiręs, sulūžęs daiktas, keveldra“.

## Šaltiniai
D1

**D₁** () – dyzelinių traukinių serija, kurią 1963–1988 m. gamino Vengrijos gamykla „Ganz-MÁVAG“. Traukiniai buvo gaminami Budapešte pagal TSRS susisiekimo ministerijos užsakymą. Iš viso buvo pagaminti 605 sąstatai, kuriuos sudarė 2540 vagonai. Lyginant su 1960–1964 m. gamintais D serijos traukiniais, D1 turėjo galingesnį variklį ir papildomą vagoną (4 vietoje 3).

D1 traukiniai buvo eksploatuojami Gorkio, Donecko, Maskvos, Lvovo, Odesos-Kišiniovo, Spalio, Pabaltijo (t. y. ir Lietuvoje), Pietryčių geležinkelių filialuose. Viename 4 vagonų sąstate tilpdavo 400 keleivių, jis buvo 99 metrų ilgio, svėrė 210 tonų, turėjo 2 variklius 538 kW galingumo, galėjo pasiekti 120 km/h greitį. Traukinys buvo pagamintas iš plieno.

## Istorija

D1 imtas gaminti 1963 m., kai dar tebebuvo gaminami D serijos traukiniai. Jis buvo ilgiausiai eksploatuotas Vengrijos dyzelinis traukinys.

## Lietuva

Į Lietuvą D1 tipo traukiniai pateko gana greitai – 1964 m. Tais metais D1 traukiniai pasiekė Vilniaus dyzelinių traukinių depą. 1965 m. pirmasis D1 paskirtas ir Radviliškio depui. Naujai pagaminti D1 Lietuvos depus pasiekdavo iki pat 1986 m. Čia jie buvo eksploatuojami iki XXI a. 2-ojo dešimtmečio.

## Šaltiniai

## Nuorodos
* Документальный фильм – дизель-поезд Д1 / D1 DMU train documentary (with eng subtitles) (Youtube.com)
Turskis

;Turskis
* Rimantas Turskis – futbolininkas, futbolo treneris;
* Marian Turski – Lenkijos istorikas, žurnalistas;
;Turskienė
* Zuzana Dalevskytė-Turskienė – 1863 m. sukilėlė.

Pavardė greičiausiai kilusi iš slaviškų pavardžių , ,  < galbūt nuo gyvenviečių pavadinimo *[[Turovas|Туров]], Туровка*.

## Šaltiniai
Ramūnas Terleckas

**Ramūnas Terleckas** (1969 m. gegužės 9 d. – 2023 m. balandžio 22 d.) – Lietuvos žurnalistas, redaktorius, apžvalgininkas, disidento Antano Terlecko sūnus.

## Biografija

Vilniaus universitete baigė klasikinės filologijos studijas. 

Dirbo dienraštyje „Verslo žinios“, vadovavo dienraščiui „Lietuvos žinios“, ėjo naujienų portalo „Alfa.lt“ vyriausiojo redaktoriaus pavaduotojo pareigas, dirbo žurnalo „Verslo klasė“ redaktoriumi. Jo komentarai buvo publikuojami naujienų portaluose bei radijuje.

2023 m., jau po mirties, gavo Romo Sakadolskio žurnalistikos apdovanojimą nuomonės žurnalistikos kategorijoje.

## Šaltiniai
Bojotas

**Bojotas** () – graikų mitologijos personažas, Poseidono ir Melanipės sūnus. Brolis dvynys – Ajolas. Bojotijos eponimas.

Pasakojama, kad Melanipė berniukus nuo senelio rūstybės paslėpusi tvarte, mėšlo krūvo­je, tačiau vėliau jie buvę išmesti suėsti žvėrims. Dvynius užtikę piemenys ir atidavę Ikarijos karaliui Metapontui su žmona Teano. Šiai pačiai gimę vaikai ir ji užsimaniusi berniukus užmušti, bet nuo mirties juos išgelbėjęs tėvas Poseidonas.

## Išnašos
XVIII Europos futbolo čempionatas

**XVIII Europos futbolo čempionatas** (arba **Euro 2028**) – aštuonioliktas UEFA Europos futbolo čempionatas, kuris vyks 2028 m. birželio 9–liepos 9 dienomis. Tai bus trečias kartas, kai varžybos vyks Anglijos teritorijoje. 1996 m. Europos čempionatas vyko Anglijoje. 2020 m. čempionate, vykusiame 11 Europos šalių, Anglijoje vyko 8 rungtynės, o Škotijoje – 4. Velse, Šiaurės Airijoje ir Airijoje rungtynės vyks pirmą kartą.

Norą organizuoti 2028 m. Europos futbolo čempionatą išreiškė trys šalys – Jungtinė Karalystė kartu su Airija, Turkija ir Rusija. Rusijos prašymas buvo atmestas dėl Rusijos invazijos į Ukrainą. Turkija atsiėmė prašymą ir nutarė siekti 2032 m. Europos čempionato organizatoriaus teisių kartu su Italija.

2023 m. spalio 10 d. UEFA būstinėje Nione, Jungtinė Karalystė kartu su Airija vienbalsiai buvo buvo išrinkti čempionato organizatoriais. Tokiu būdu varžybų šeimininkais tapo Anglijos, Škotijos, Velso, Šiaurės Airijos ir Airijos futbolo asociacijos. 

## Atranka

UEFA taisyklėse numatyta kad šeimininko teise gali dalyvauti ne daugiau nei dvi valstybių asociacijos, sprendimo kaip šios vietos bus padalintos dar nėra. Yra pasiūlymas kad visos penkios asociacijos dalyvaus atrankos varžybose, ir dvi atrankos nepraėjusios, tačiau geriausiai pasirodžiusios asociacijos, gaus vietas čempionate. 

## Šaltiniai
Sabrina Gonçalves Amorim

**Sabrina Gonsalves Amorin** () – Brazilijos futbolininkė, gynėja, saugė. Žaidė Lietuvoje, atstovavo Šiaulių „Gintros“ klubui.

## Karjera
Gimė ir užaugo Brazilijoje. Sportininkės kelią pradėjo „Barra da Tijuca“ klube.

Vėliau persikėlė į „Fluminense RJ“. Atstovavo šio klubo jaunimo ekipoms.

2022 m. kovo mėn. prisijungė prie „Corinthians Paulista“ klubo. (2023 m. sezone šio klubo moterų komanda tapo šalies čempionėmis).

2022 m. rugsėjo 7 d. debiutavo pagrindinėje komandoje „Campeonato Paulista Feminino“ rungtynėse prieš San Paulo komandą.

2022 m. rugsėjo 15 d. Corinthians 2:0 įveikė Pindą. Sabrina Amorim pasirodė aikštėje po keitimo ir žaidė iki finalinio švilpuko.

### [[FC Gintra]]
2024 m. kovo 13 d. „Gintros“ klubas oficialiai pristatė naujokę.

2024 m. kovo 16 d. debiutavo moterų A lygos rungtynėse prieš FK Transinvest. Šiaulietės nugalėjo varžoves rezultatu 2-0.

2024 m. birželio 23 d. pelnė pirmąjį savo įvartį moterų A lygos rungtynėse prieš Gargždų „Bangą“. Šiaulietės sutriuškino varžoves rezultatu 7-0.

2024 m. lapkričio 8 d. Gintros klubas oficialiai pranešė, kad pratęsta sutartis su futbolininke ir sekančiam sezonui.

2026 m. sausio 26 d. oficialiai pranešta, kad Sabrina Gonçalves Amorim atstovaus Gintros klubui ir 2026 m. sezone.


Sabrina Gonçalves Amorim, champion of A lyga.10 November 2024.JPG|2024 m. moterų A lygos čempionė
Sabrina Gonçalves Amorim. 9 November 2025 (I).JPG||2025 m. moterų A lygos čempionė
Sabrina and Gracie. 28 March 2026 (I).JPG|Sabrina ir Gracie Knutzen


## Statistika
; A lygos statistika

Spalvų reikšmės:
:  rungtyniavo moterų A lygoje;

## Pasiekimai
; **su [[FC Gintra]]:**
* **Lietuvos čempionė (2):** 2024,2025

## Išnašos

## Nuorodos
* gintra.lt  (Apie žaidėją)
* SOCCERWAY
* SOCCERDONNA
* lietuvosfutbolas.lt
Isadora Damasceno Freitas

**Izadora Damaskeno Freitas** () – Brazilijos futbolininkė, puolėja. Žaidė Lietuvoje, atstovavo Šiaulių „Gintros“ klubui.

## Karjera
Gimė ir užaugo Brazilijoje. 2015–2016 m. rungtyniavo „América Mineiro“ klube. 2018 m. priklausė „Audax“ klubui.

### [[FC Gintra]]
2018 m. sezone prisijungė prie Šiaulių „Gintros-Universiteto“. Žaidė moterų A lygoje, Baltijos moterų lygoje ir UEFA čempionių lygos turnyro atrankos rungtynėse.

2018 m. rugpjūčio 22 d. debiutavo moterų A lygoje rungtynėse prieš Kauno Žalgirį. 12 minutę pelnė įvartį ir išvedė šiaulietes į priekį (1;0), o rungtynės baigėsi pergale rezultatu 2-0.

2019 m. vasarą futbolininkė paliko Lietuvą ir persikėlė į Ispaniją. Nors sutartis su Gintros klubu galiojo iki sezono pabaigos, tačiau susitarus klubams, brazilė persikėlė į Ispaniją.

### Ispanija
2019–2020 m. rungtyniavo „Logroño“ klube (Ispanija). Tuo metu klubas oficialiai vadinosi Club Deportivo Escuelas de Fútbol de Logroño (dabar dėl rėmimo sutarčių žinomas kaip Dux Logroño). Rungtyniavo aukščiausioje Ispanijos moterų futbolo lygoje. 

2020–2022 m. atstovavo Rayo Vallecano.

### Brazilija
2022 m. sugrįžo į Braziliją. Atstovavo „Flamengo“ klubui. 2024 m. rugpjūčio mėn. vėl grįžo į klubą.

### Meksika
Nuo 2024 m. rugpjūčio mėn. atstovavo Club León (Meksika).

## Statistika
; A lygos statistika

Spalvų reikšmės:
:  Ekipa žaidė A lygoje;

## Pasiekimai
;**[[FC Gintra]]**
* **Lietuvos čempionė**: 2018 m.
* **Baltijos moterų futbolo lygos nugalėtoja**:

## Šaltiniai

## Nuorodos
* [ gintra.lt] (Apie žaidėją)
* SOCCERWAY
* lietuvosfutbolas.lt
* ogol svetainė
DUX Logroño

**DUX Logroño** – Ispanijos futbolo klubas iš Logronjo. Šis straipsnis apie moterų futbolo ekipą, rungtyniavusią Liga F.

## Istorija
Subjekto ištakos siekia 2000 m., kai Iván Antoñanz ir Francisco J. Rivillas, abu baigę kūno kultūros studijas, sukūrė projektą, skirtą kelių Logronjo mokyklų ir švietimo centrų integravimui. 

Įstaiga buvo oficialiai įkurta 2008 m. vasario mėn. ir žinoma tuometiniu pavadinimu **Club Deportivo Escuelas de Fútbol de Logroño**. Suburtos vaikų, moksleivių, jaunimo ekipos ir net vyresnio amžiaus moterų komanda. 

2021 m. liepos 1 d. „Logroño“ klubą įsigijo DUX Gaming (kurio partneriai yra futbolininkai Thibaut Courtois, Borja Iglesias ir YouTuberis DjMariio). Dėl rėmimo sutarčių klubas pervadintas į **DUX Logroño**.

2024–2025 m. sezone Antrame divizione liko ketvirtoje vietoje ir dėl patekimo į pajėgiausią lygą (Liga F), kovojo atkrintamųjų rungtynių cikle. Pusfinalyje palaužė Secció Esportiva AEM futbolininkes. 2025 m. gegužės 4 d. namuose nugalėjo varžoves rezultatu 3-1. 2025 m. gegužės 11 d. išvykoje pralaimėjo minimaliu rezultatu 0-1. Bendras dviejų rungtynių rezultatas 3-2 lėmė, kad DUX Logroño futbolininkės tęsė kovą. Finale kovojo prieš Cacereño.

## Pasiekimai
; Primera División (I)
* Septintoji vieta: 2019–2020 m.

## Sezonai

## Apranga
; Sportinės aprangos pokyčiai.
* Namuose žaidžia tradicine apranga.

## Garsesnės žaidėjos
*  Grace Asantewaa
*  Barbra Banda
*  Jade Boho Sayo
*  Dany Helena
*  Amon Elloh
*  Olga García
*  Ida Guehai
*  Line Johansen
*  Cami Privett
*  Pamela Tajonar
*  Julie Tavlo Petersson
*  Nothando Vilakazi
*  Isadora Freitas

## Išnašos

## Nuorodos
* Oficiali klubo svetainė 
* facebook paskyra
* SOCCERWAY
* [ Globalsportsarchive]
Baltijinis gladiatorius

**Baltijinis gladiatorius** (*Raptophasma kerneggeri*) – išnykęs gladiatorių būrio vabzdys.

Šios rūšies fosilijos rastos Baltijos gintare, jų amžius – 35–45 mln. m. Baltijiniai gladiatoriai buvo paplitę eoceno periodu dabartinės Baltijos jūros bei Skandinavijos regiono atogrąžų klimato pušynuose (veikiausiai buvo ganėtinai dažni).

Kūnas rudas, maždaug 11–15 mm ilgio (suaugėlių), nugarinė pusė apaugusi trumpais šereliais. Gintare paprastai randamos nimfos, kurių ilgis siekia 2–5 mm, tačiau pasitaiko ir 8 mm.

Rūšis aprašyta 2001 m.

## Išnašos
GŠSK Kaunas

**Kauno „Geležinkelių šaulių sporto klubas“** – buvęs Lietuvos futbolo klubas iš Kauno.

## Istorija

Geležinkeliečių šaulių sporto klubas (GŠSK) buvo įsteigtas Kaune prie Lietuvos geležinkelininkų šaulių kuopos. 1939 m. jis prisijungė prie Kauno „Kovo“ klubo.

## Šaltiniai
Milanas Rutkovskis

**Milanas Rutkovskis** (g. 2005 m. liepos 3 d.) – Lietuvos futbolininkas, gynėjas. Kitados atstovavo U-19 jaunimo rinktinei. Priklauso „Riterių“ klubui.

## Karjera
Nuo 2017 m. atstovavo Vilniaus futbolo mokyklai (*FM Vilnius*). Rungtyniavo jaunių lygose.

### FM Ateitis
Nuo 2020 m. vasaros žaidė „Ateities“ ekipose. 2020 m. birželio 17 d. debiutavo pagrindinėje komandoje Antros lygos rungtynėse prieš Žalgiris C.

### FK Riteriai
Nuo 2023 m. sezono priklausė Riterių klubui. 2023 m. kovo 11 d. debiutavo Pirmos lygos rungtynėse prieš Kėdainių „Nevėžį“. Namuose žaidės Kėdainių „Nevėžis“ nugalėjo „bekų“ komandą minimaliu rezultatu 1-0.

2023 m. lapkričio 5 d. debiutavo pagrindinėje komandoje A lygos rungtynėse prieš Kauno Žalgirį. Pasirodė rungtynių pabaigoje (87 min.) po keitimo ir žaidė iki finalinio švilpuko.

2024 m. sezone FK Riteriai rungtyniavo Pirmoje lygoje. 2024 m. kovo 9 d. pelnė įvartį Pirmos lygos rungtynėse prieš Tauragės „Taurą“. Vilniečiai nugalėjo varžovus rezultatu 2-0.

## Statistika
; A lygos statistika

Spalvų reikšmės: 
: rungtyniavo A lygoje;
: Pirmoje lygoje;
: Antroje lygoje;

## Pasiekimai
; Su FK Riteriai 
*  **Pirmos lygos nugalėtojas (1):** 2024 m.

## Rinktinės
; Lietuvos U-19 rinktinė
2023 m. pakviestas į Lietuvos U-19 jaunimo rinktinę. 2023 m. balandžio 5 d. debiutavo rungtynėse prieš Maltos U-19 rinktinę.

; Lietuvos U-21 rinktinė
2024 m. pakviestas į Lietuvos U-21 rinktinę. 2024 m. spalio 10 d. debiutavo rungtynėse prieš Islandijos U-21 rinktinę.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Čonai

**Čonai** () arba **gvaitekai** (*guaiteco, wayteka*) – išnykusi indėnų tauta, gyvenusi Čilės pietuose, Patagonijos priekrančių salynuose – Čilojės, Gvaitekaso ir Čonoso. Čonų kalba skurdžiai paliudyta ir nėra priskirta prie jokios kalbų šeimos. Galbūt susijusi su alakalufų kalba.

## Istorija
Čonai greičiausiai kilę iš jūrinių klajoklių tautų, kurios buvo priverstos keltis į pietus po to, kai šiaurėje jas išstūmė atėjūnai. Čonai buvo pirmieji žinomi Čilojės salos gyventojai. Tiesa, neaišku, ar Čilojės saloje rasti kiaukutynai sietini su čonais. Kai kurie istorikai kelia hipotezę, kad čonai galėję gyventi ir žemyno pakrantėse apie Osorną bei Ljankihujės ežerą. Apie XIII a. čonus iš Čilojės išstūmė mapučių gentys.

1553 m. čonų žemes pasiekė pirmoji ispanų ekspedicija, vadovaujama Fransisko de Uljoa. Ispanai į čonų žemes labiau skverbtis pradėjo XVI a. pab. – XVII a. pr. Jie grobė čonus vergijon ir gabeno į Čiloję, nors pagal to meto Ispanijos įstatymus įverginti buvo galima tik tuos indėnus, kurie puldinėjo ispanų žemes. Be to, čonų žemes puldinėjo ir viličiai (mapučių gentis). XVIII a. pr. ispanai į čonų žemes nebesiveržė, bet dalis čonų patys pabėgo į ispanų žemes, gelbėdamiesi nuo vidinių nesutarimų. XVIII a. vid. ispanai, baimindamiesi, kad britų piratai gali pasinaudoti čonais kovoje prieš juos, iškeldino šiuos indėnus į Čiloję ir Taitao pusiasalį. Galop, čonai, atsidūrę kitų indėnų žemėse, netruko asimiliuotis su viličiais. Taitao pusiasalio čonai galimai susiliejo su alakalufais. Čonai greitai perėmė ispanų kalbą, padėdavo ispanų jūrininkams, tyrinėjusiems Čilės salyną, nors nesyk juos paklaidindavo.

## Kultūra
Čonų kultūra buvo panaši į alakalufų bei Ugnies Žemės indėnų ir skyrėsi nuo mapučių (nors patyrė didelę jų įtaką). Vyrai daugiausia medžiodavo jūrų liūtus, ruonius, o moterys rankiodavo dvigeldžius moliuskus, vėžiagyvius, jūržoles. Taip pat augino bulves. Žvejybai naudojo tinklus, ietis. Plaukiodavo nedideliais luotais – dalkomis. Nuo XVI a. pradėjo naudoti geležį, kurią išmainydavo arba pavogdavo iš ispanų, surinkdavo iš sudužusių laivų.

## Šaltiniai
Jonas Usavičius

**Jonas Usavičius** (g. 2006 m. sausio 15 d.) – Lietuvos futbolininkas, puolėjas. Kitados atstovavo įvairaus amžiaus jaunimo rinktinėms. Priklauso „Riterių“ klubui.

## Karjera
Nuo 2018 m. atstovavo Talentų futbolo akademijai (*FA Talentai, Talentų FA*). Rungtyniavo jaunių lygose. Vėliau šis darinys vadinosi Milan Akademija.

### FK Riteriai
Nuo 2020 m. sezono priklausė Riterių klubui. 2020 m. birželio 26 d. debiutavo Pirmos lygos rungtynėse prieš Vilniaus Vytis. Po permainingos kovos varžovai nugalėjo „bekų“ komandą minimaliu rezultatu 3-2.

2022 m. kovo 30 d. pelnė įvartį Pirmos lygos rungtynėse prieš Mažeikių „Atmosferą“. Po keitimo 73 min. pasirodęs futbolininkas pelnė įvartį 90 min. ir išlygino rezultatą (4-4). Susitikimas baigėsi rezultatyviomis lygiomis 4-4.

2022 m. lapkričio 26 d. pereinamosiose rungtynėse (dėl teisės žaisti LFF I lygos 2023 m. sezone) prieš „Šilutės“ klubą, pasižymėjo pelnydamas net tris įvarčius. Riteriai B tose rungtynėse varžovus nugalėjo triuškinančiu rezultatu 4-0. O bendras dviejų rungtynių rezultatas 5-0 lėmė, kad „bekai“ išliko Pirmoje lygoje. Po sezono futbolininkas buvo išvykęs į „Empoli“ klubo peržiūrą.

2024 m. sezone FK Riteriai rungtyniavo Pirmoje lygoje. 2024 m. kovo 9 d. pelnė įvartį Pirmos lygos rungtynėse prieš Tauragės „Taurą“. Vilniečiai nugalėjo varžovus rezultatu 2-0.

2024 m. kovo 12 d. pranešta, kad futbolininkas pasirašė profesionalo sutartį su „Riterių“ klubu.

2024 m. gegužės 7 d. pelnė įvartį LFF taurės turnyro antrojo etapo rungtynėse prieš FK Banga. Nors „Riteriai“ pirmavo, tačiau gargždiškiai išlygino rezultatą (3-3), o pratęsimo metu pelnė du įvarčius, nugalėjo rezultatu 5-3 ir pateko į kitą etapą.

2025 m. rugsėjo 27 d. pelnė pirmąjį įvartį A lygos rungtynėse prieš FA Šiauliai. Susitikimą pradėjo kaip atsarginis, o aikštėje pasirodė po keitimo 68 min. vietoje Andriaus Kaulinio, kai šiauliečiai pirmavo rezultatu 2-0. 84 minutę Jonas Usavičius tiksliai smūgiavo į vartus ir rezultatas tapo 2-1.

## Statistika
; A lygos statistika

Spalvų reikšmės: 
: rungtyniavo A lygoje;
: Pirmoje lygoje;
: Antroje lygoje;

## Pasiekimai
; Su FK Riteriai 
*  **Pirmos lygos nugalėtojas (1):** 2024 m.

## Rinktinės
; Lietuvos U-17 rinktinė
: 2022 m. spalio 25 d. žaidė UEFA Europos vaikinų U-17 čempionato rungtynėse prieš Anglijos U-17 rinktinę. 
: 2022 m. spalio 28 d. kovojo prieš Izraelio U-17 rinktinę.
: 2022 m. spalio 31 d. po keitimo pasirodė rungtynėse prieš Gruziją.
; Lietuvos U-19 rinktinė
2023 m. pakviestas į Lietuvos U-19 jaunimo rinktinę. 2023 m. spalio mėn. Lietuvos U-19 rinktinė sužaidė dvejas draugiškas rungtynėse prieš Armėnijos U-19 rinktinę.

;U-21 rinktinė
2026 m. kovą buvo pakviestas į U-21 rinktinės sudėtį. Debiutavo kovo 27 d. rungtynėse prieš Ukrainos U-21.

## Išnašos

## Nuorodos
* toplyga.lt svetainė
* SOCCERWAY 
* Transfermarkt
* lietuvosfutbolas.lt
* Globalsportsarchive
Jake Mikael Larsson

**Džeikas Mikaelis Larsonas** (; g. 1999 m. sausio 9 d.) – Švedijos futbolininkas, saugas. Lietuvoje atstovavo „Žalgirio“ klubui.

## Karjera
2016–2017 m. atstovavo „Karlslunds“ klubui. Švedijos Division 2 (ketvirta pakopa) sužaidė 41 rungtynes ir pelnė septynis įvarčius.

### Örebro SK
Nuo 2019 m. priklausė Örebro SK. Klubo pagrindinė ekipa tuo metu rungtyniavo aukščiausioje lygoje, Allsvenskan, tačiau nuo 2021 m. žaidė Superettan (antra pakopa).

### Vilniaus „Žalgiris“
2024 m. kovo 15 d. pranešta, kad tapo Vilniaus „Žalgirio“ nariu.

2024 m. balandžio 14 d. debiutavo A lygos rungtynėse prieš FK Panevėžys. Šį susitikimą švedas pradėjo ant atsarginių suolelio, o aikštelėje pasirodė 71 min. vietoje Armin Hodžič, kuomet rezultatas buvo lygus (1-1). Pačioje rungtynių pabaigoje (90 min.) Larsonas pelnė įvartį ir svariai prisidėjo prie žalgiriečių pergalės rezultatu 2-1.

2025 m. kovo 4 d. tapo žinoma, kad futbolininkas paliko klubą abipusiu susitarimu.

## Statistika
; A lygos statistika

Spalvų reikšmės:
:  rungtyniavo A lygoje;

## Laimėjimai
;  su FK Žalgiris
* **[[A lyga|A lygos čempionas]] (1):** 2024 m.

## Rinktinės
Atstovavo Švedijos U-21 jaunimo rinktinei. 2019 m. debiutavo komandoje ir sužaidė šešerias rungtynes.

## Išnašos

## Nuorodos
* alyga.lt svetainė
* Transfermarkt
* lietuvosfutbolas.lt
* Globalsportsarchive
Talkšos stadionas

**„Talkšos“ stadionas** – stadionas Šiaulių mieste, Šiaulių parko šiaurės rytiniame pakraštyje, į vakarus nuo Talkšos ežero. Stadione vyksta regbio varžybos, anksčiau būdavo žaidžiamas ir futbolas. Yra tribūnos.

## Istorija

XXI a. pradžioje stadionas priklausė Kauno bendrovei „Baltic reality adviser“, kuri čia ketino statyti kotedžus, daugiaaukščius namus. Stadione vykdavo Lietuvos regbio varžybos. Bendrovė 2005 m. su Šiaulių miesto savivaldybės administracija pasirašė sutartį, kuria įsipareigojo pastatyti regbio stadioną kitoje savivaldybės paskirtoje vietoje. Tokius įsipareigojimus bendrovė prisiėmė, kadangi savivaldybė jai suteikė teisę naudotis sklypu be atlygio 49 metams. Tačiau bendrovės planai žlugo. Vėliau teritorijos, į kurią patenka ir „Talkšos“ stadionas, šeimininkai ne kartą keitėsi, 2015 m. jis priklausė šiauliečių UAB „Emilė“ bendrovei.

2020 m. stadionas buvo naudojamas regbio reikmėms, miesto meras Arūnas Visockas iškėlė tikslą „Talkšos“ stadioną perimti visuomenės poreikiams.

## Šaltiniai
Gvaitekaso salynas

**Gvaitekaso salynas** () – salynas Čilės pietuose, Patagonijoje, prie pietrytinių Ramiojo vandenyno krantų. Driekiasi tarp Čilojės salos šiaurėje ir Čakao sąsiaurio pietuose. Tai Čonoso salyno šiaurinė dalis, bei dar didesnio Čilės salyno dalis.

Sudaro kelios didesnės salos – Gran Gvaiteka, Dangun Žengimo sala (Asensjonas), Klotildė, Betekojis, Elvira, Mulčėjus – bei daug smulkių salelių.

Salos kalnuotos, esančios arčiausiai atviro vandenyno daugiausia be augalijos, o toliau rytuose – apaugusios miškais.

Gvaitekaso salose gyveno indėnai čonai. 1553 m. salas pasiekė pirmasis europietis – ispanų jūrininkas Fransiskas de Uljoa. XVIII a. pab., ispanams baiminantis britų antpuolių, čonai iškeldinti į Čiloję, ir salynas liko negyvenamas. Čia lankydavosi žvejai, medkirčiai, medžiotojai iš Čilojės, aplinkinius vandenis tyrinėjo jūrininkai. 1860 m. Dangun Žengimo saloje Melinkos gyvenvietę įkūrė iš Lietuvos teritorijos kilęs vokietis Felipė Vesthofas, pradėjęs salyne kirsti čilkadagius (*Pilgerodendron uviferum*).

Gvaitekaso salynas administraciškai priklauso Aiseno regionui ir provincijai, Gvaitekaso komunai. 2017 m. salyne gyveno 1843 gyventojai. Visi buvo susitelkę Dangun Žengimo saloje – Melinkos gyvenvietėje ir Repoljalio viensėdžiuose. Didelė dalis gyventojų čilojiečių-viličių kilmės.

## Šaltiniai
Smailys

;Smailys
* Alfredas Smailys (1928–1995) – gydytojas kardiologas
* Alfredas Smailys (1968-) – gydytojas ortopedas-traumatologas
* Saulius Smailys (1952-) – irklavimo treneris, Birštono politikas
; Smailytė
* Goda Smailytė – futbolininkė.

Pavardė labiausiai paplitusi Panevėžio–Naujamiesčio ir Veiverių apylinkėse. Kildinama  „į galą smarkiai sulaibėjęs; skvarbus, įžvalgus, aštrus; pašaipus, kandus, įgeliantis; smalsus; linkęs smaguriauti, stalgus ir kt.“

## Šaltiniai
Pažūsis

* Feliksas Pažūsis – žurnalistas;
* Lionginas Pažūsis – kalbininkas anglistas, vertėjas.

Pavardės *Pažūsis, Pažusis, Pažusys* laikomos tarmine forma iš **Pažąsis, *Pažąsys* ar pan. Plg. ežerai *Žą̃sė, Žąsỹs*, t. y. prie šio ežero gyvenęs ar pan.

## Šaltiniai
Sverdiolas

;Sverdiolas
* Arūnas Sverdiolas – filosofas, filosofijos istorikas, vertėjas, pedagogas, visuomenės veikėjas;
* Dainius Sverdiolas – vargonininkas, choro dirigentas, pedagogas.

Pavardė žydiškos kilmės: , *Svardlek, Sverdlik, Sverdelik, Swerdlik, Swerdel, Sverdiol, Sverdiov, Swerdloff, Swerdlow, Swerdlowe*.

## Šaltiniai
Bačinskas

;Bačinskas
* Eleuterijus Bačinskas – JAV lietuvių sportininkas;
* Jonas Eugenijus Bačinskas – pedagogas, politikas;

;Bačinskaitė
* Salomėja Bačinskaitė-Bučienė (Salomėja Nėris) – poetė.

Pavardė dažnesnė Suvalkijoje, Alovėje, Butrimonyse, Daujėnuose. Kilusi iš lenkiško asmenvardžio . *Baczynski* () minima tarp Lenkijos žydų pavardžių (kilusi nuo vietovardžių *Baczyn, Baczyna*).

## Šaltiniai
Zaksas

;Zaksas
* Irmija Zaksas – filosofas, ateizmo propaguotojas;
* Gilbert Zaksas – Lietuvos žydų kilmės Prancūzijos politikas;
* Mendelis Zaksas – rabinas;
;Zaksaitė
* Salomėja Zaksaitė – šachmatininkė, teisininkė.

Pavardė siejama su asmenvardžiais , . *Sax, Saxe, Sachs*,  – būdinga žydiška pavardė, reiškianti „saksas, saksonas“.

## Šaltiniai